b'\n_START_ARTICLE_\nHansi\n_START_SECTION_\nOpis\n_START_PARAGRAPH_\nHansi ima pet mestnih vrat: Delhijska (vzhod), Hisarska (zahod), Gosainska (severozahod), Barsijska (jug) in Umrska (jugozahod). Zahodno stran mesta branijo tudi obse\xc5\xbene pu\xc5\xa1\xc4\x8dave._NEWLINE_Mesto ima tudi mogo\xc4\x8dno trdnjavo, ki ima povr\xc5\xa1ino 12 ha. Trdnjava je pravokotne oblike in ima na vseh \xc5\xa1tirih vogalih obrambne stolpe. Njeno obzidje je visoko 16 m in debelo 11 m. Zgradil naj bi jo veliki kralj Prithviran III.._NEWLINE_Drupad, sin kralja Anangpala, je v trdnjavi ustanovil manufakturo za proizvodnjo me\xc4\x8dev, po kateri je trdnjava dobila ime Asigarh. Me\xc4\x8di so se izva\xc5\xbeali tudi v arabske dr\xc5\xbeave. Po pisanju Qazi Sharifa Huseina v Talif-e-Tajkara-e-Hansi (1915) se je iz trdnjave Asigarh nadziralo osemdeset trdnjav v njeni okolici. Med vladavino Firuz \xc5\xa0aha Tuglaka je bil izkopan podzemni tunel, ki je povezoval Hansi s Hisarjem. Vrata v trdnjavo krasijo podobe bogov, boginj in ptic, ki krasijo tudi trdnjavsko obzidje. Vhodna vrata je zgradil George Thomas. Trdnjavo je Arheolo\xc5\xa1ka in\xc5\xa1pekcija leta 1937 razglasila Spomenik nacionalnega pomena. Trdnjava je \xc5\xa1e vedno v dobrem stanju in vredna obiska._NEWLINE_Pred trdnjavo je starodaven kip d\xc5\xbeainisti\xc4\x8dnega boga Mahavira in ustanovitelja budizma Gautama Bude._NEWLINE_Trdnjavo so leta 1778 zavzeli Sikhi in ustanovili svojo kratko\xc5\xbeivo dr\xc5\xbeavo, ki je potem, ko je regijo zasedlo Marathansko kraljestvo, propadla.'